text: El servei de neteja de Martorelles estarà operatiu les 24 hores i tindrà dues noves màquines - Vallès Visió
  El servei de neteja de Martorelles estarà operatiu les 24 hores i tindrà dues noves màquines
  5 de Març de 2019 7 de Març de 2019
  L'Ajuntament de Martorelles disposarà d'una nova empresa per la neteja viària després de guanyar el concurs amb noves condicions. L'objectiu és millorar la neteja de carrers i voreres del municipi. Aquest és un dels punts que es va aprovar al ple municipalamb els vots a favor de l'equip de govern i l'abstenció dels dos partits de l'oposició, Units per Martorelles i PDeCat.
  A partir de l'abril Martorelles disposarà d'un nou servei de neteja viària. El nou contracte es per cinc anys amb un cost de més d'1.100.000 euros. L'empresa continuarà amb els tres treballadors que hi ha fins ara al municipi i incorporarà dues màquines per millorar el servei.
  El servei serà de 24 hores per si hi ha alguna incidència en el municipi. Sersa ha estat la única empresa que s'ha presentat en aquest concurs. El contracte no és prorrogable i pretén millorar la neteja en els carrers de Martorelles.